Den Vest-Sjællandske Avis, 1834-01-28
En orkanagtig Storm har den 15de December anrettet stor Skade paa det sorte Hav, og paa Archipelet. Capitainen paa den Engelske Kutter, Spitfire, som hver Maaned seiler imellem Smyrna og Constantinopel blev et Rov for Bølgerne tilligemed nogle Passagere som vare paa Dækket, og Kutteren selv ankom til Hovedstaden med knækket Mast og en Deel af Mandskabet. - Den Ægyptiske Moniteur beretter, at alle Beierne i Adana havde underkastet sig Jbrahim paa Mehemed Bei, Chef for Kosanerne nær, men som betænkte sig da Jbrahim afsendte Tropper mod ham, begav sig selv til Jbrahim og blev behandlet med Naade. Ogsaa nogle Arabiske Stammer i Egnen af Damaskus, som ikke vilde betale den paalagte Tribut, have underkastet sig. Hele Syriens Folkemængde skal ikke overstige to Mill. - Den Græske Regiering har ladet alle Græske Koffardiecapitainer selv paa de mindste Skibe kalde til Nauplion for at tildeele dem Parenter, ved hvilken Foranstaltning den vil søge at forrebygge Søerøveriet. - Engelske Blade ville vide, at Jndvaanerne i Albanien have forlangt af Sultanen at erholde en repræsentativ Forfatning, og at de ville regiere sig selv, imod at betale ham en aarlig Tribut. Hr. v. Butenem skal have erklæret Portens Ministre inden han forlod Constantinopel, at Keiseren vil holde den afsluttede Tractat med Porten, uagtet alle Frankeriges og Englands Jndsigelser og at han forventer det samme af denne Magt; en Coureer blev med Svaret paa denne Note strax afsendt til Achmed Pascha i St. Petersborg. - Baron Rotschild er i Constantinopel for at udbetale Porten de 40 Millioner Piastre, som Grækenland skal give Sultanen i Erstatning for Aftrædelsen; men man siger at han ikke vil udbetale Pengene førend Sultanen beqvemmer sig til at antage en Græsk Gesandt. - Candioterne have indgivet et Klageskrift over Mehemed Alis grusomme Administration til Sultanen; blandt andet ere 35 Personer, 5 Tyrkere og Resten Grækere blevne hængte uden Lov og Dom; det Tyrkiske Ministerium har tilstillet de udenlandske Gesandte denne Besværing, da de store Magter have garanteret Candias gode Behandlig. Det hedder at Vicekongen Jbrahim Pascha skal nu speculere paa at erobre Paschalket Bagdad, hvori Jndvaanerne ere i fuld Opstand mod Statholderen Ali Pascha. De Engelske Blade fortælle endvidere, at saasnart den Tyrkiske Coureer var bleven, som det er fortalt, afsendt til Achmed Pascha, saa lod Sultanen strax afgaae 7000 Md. til Dardanellernes Forsvar, hvis Garnison nu udgiør 20,000 Mand og at Russiske Jngenieure vare ankommen til Gallipoli. Alle disse Krigsrygter ere nu hensvundne ved den Franske og Engelske Flaades Afseiling. - Ex-Deien af Algier er ankommen til Alexandria i Ægypten hvor han vil etablere sig Jmedens Jorden oversvømmes af Vand i Europa, klages fra Brasilien over en uhyre Tørke, i 7 Maaneder har man ikke der havt 7 Regndage; Vandet begynder at mangle, Kilderne hentørres; Jordfrugterne bortvisne; Landet trues med en Hungersnød, Kaffetræerne lide saameget af Tørken, at Udførselen af Kaffen vil nedsynke til det Halve, og Landet vil tabe en Jndtægt af over 10 Millioner Rigsdaler. Den 23de November var Luften opfyldt af en Jordrøg, og Barometret stod selv i Skygge paa 20 Reaumur. - J hele Europa betragter man Veierliget i denne Vinter med Forundring; den uophørlige Regn, de vilde Storme og den unaturlige Mildhed; man formoder en mægtig underjordisk Jlds Virksomhed. J Bøhmen, har man under heftige Tordenveir fornemmet stærke Jordrystelser; hist og her have Murene revnet og Klokkerne af sig selv ringet; Stormen have tillige saaledes raset i dette Land, at i Egnen ved Toplitz er neppe et heelt Tag, og Træerne ligger i Skovene omstyrtede i tusindeviis. Fra Pommern klages paa det ynkeligste over Oversvemmelserne. Fra det Hannoverske høres samme Klage. Veirligets Mildhed er saavel der, som især i det sydlige Tydskland saa stor at alle tidlige Væxter blomstre i Haverne. Fra Schweitz klages over at Sneemasserne smelte paa Alperne, at frygtelige Laviner styrte ned i Dalene og begrave Huse og Mennesker.